
РЕПУБЛИКА СРПСКА
ОПШТИНА НЕВЕСИЊЕ
НАЧЕЛНИК ОПШТИНЕ
Цара Душана 44, 88 280, Тел. 059/601-011, 059/601-551, факс 059/601-018, е-пошта nacelnik.nevesinje@gmail.com,
www.opstinanevesinje.rs.ba
Број: 02-012.5-178/25
Датум: 01.10.2026. године


ЈАВНИ ПОЗИВ ОРГАНИЗАЦИЈАМА ЦИВИЛНОГ ДРУШТВА/НЕВЛАДИНИМ ОРГАНИЗАЦИЈАМА за предају приједлога пројеката које ће финансирати/суфинансирати општина Невесињe у 2026. години.
На основу члана  67. и 88. Статута општине Невесиње (Службени Гласник општине Невесиње бр. 6/17 и 16/17) и члана 3. став (2) Одлуке о начину одабира и праћењу реализације пројеката организација цивилог друштва (Службени Гласник општине Невесиње број 15/25) Начелник општине Невесиње објављује Јавни позив организацијама цивилног друштва/невладиним организацијама за предају приједлога пројеката које ће финансирати/суфинансирати општина Невесиње у 2026. години.

ПРЕДМЕТ ЈАВНОГ ПОЗИВА
Предмет Јавног позива је дод‌јела финансијских средстава из буџета општине Невесиње  за 2026. годину за подршку пројектима организација цивилног друштва/невладиних организација који се реализују у приоритетним областима одређеним важећим стратешким документима општине Невесиње. Додјела средстава се врши према утврђеној ЛОД методологији.
Општина Невесиње позива све организације цивилног друштва (ОЦД) /невладине организације (НВО) да доставе приједлоге пројеката који су у складу са развојним циљевима и стратегијама општине Невесиње, из следећих приоритетних области:
1. КУЛТУРА И ОБРАЗОВАЊЕ
1.1. Побољшање квалитета и доступности културних садржаја за све категорије становништва кроз промоцију различитих видова културе и умјетности, културно-умјетничког аматеризма и волонтеризма;
1.1. Развој нових културних садржаја;
1.2. Подршка културним манифестацијама;
1.3. Подршка пројектима који подстичу развој иновативних и едукативних садржаја за све категорије становништва
2. ПОЉОПРИВРЕДА И РУРАЛНИ РАЗВОЈ
 2.1. Пројекти који доприносе промоцији и јачању потенцијала руралне средине;
 2.2. Пројекти који помажу унапређењу квалитета живота у руралним срединама кроз развој знања и вјештина становништва са фокусом на производњу и промоцију типичних локалних производа и очувању аутохтоних раса карактеристичних за овај крај; 
          У оквиру јавног позива доступан је један финансијски ЛОТ-а и вриједност пројектних         приједлога   који  ће бити подржани мора бити између наведеног минималног и максималног износа:
	ЛОТ
	Минимална и максимална вриједност пројеката
	Минимално и максимално трајање пројеката

	ЛОТ 1
	2.000,00 – 4.000,00 КМ
	Од 2 – 3 мјесеца


Општина Невесиње задржава право да не додијели сва расположива финансијска средства у случају да пројектни приједлози не задовољавају задате критерије.
За наведене приоритетне области могу аплицирати само ОЦД чија је регистрована д‌јелатност искључиво у областима културе, образовања, пољопривреде и руралног развоја.
Једна ОЦД може поднијети највише 1 (један) пројектни приједлог за једну од приоритетних области у оквиру овог Јавног позива.
Трајање сваког пројекта не може бити краће од два мјесеца нити дуже од три мјесеца. Сви пројекти се морају реализовати до  31.01.2027. године.

ПРАВО УЧЕШЋА
Учешће у овом јавном позиву је отворено, на једнаким основама, за све формално регистроване ОЦД/НВО (удружења или фондације ), у складу са важећим законским прописима у Босни и Херцеговини и Републици Српској.
Све заинтересоване организације цивилног друштва детаљне информације о условима за аплицирање и критеријима за финансирање пројеката могу пронаћи у Смјерницама за апликанте у оквиру јавног позива.

ПРЕУЗИМАЊЕ ДОКУМЕНТАЦИЈЕ
Документација за пријаву на јавни позив се може преузети од  01.10.2026. године, са званичне веб странице општине Невесиње.

Све потребне информације и електронска верзија цијелог пакета пријавне документације може се наћи на веб страници општине Невесиње:  opstinavesinje.rs.ba

ИНФОРМАЦИЈЕ У ВЕЗИ СА ЈАВНИМ ПОЗИВОМ
Информативни састанак са заинтересованим организацијама „Отворени дан“ ће бити одржан 7.10.2026. године у сали Скупштине општине Невесиње са почетком у 11.00  часова.
Потенцијални апликанти ће током састанка бити детаљније упознати са позивом, начином пријављивања, критеријима и сл.
Питања у вези са јавним позивом се могу поставити до 11.10. 2026. године, слањем упита на  са назнаком „За Јавни позив“.  Одговори ће бити достављени у писаној форми у року од три радна дана од пријема упита.

ПРЕДАЈА АПЛИКАЦИЈА
Пријавни сет чини један електронски примјерак (УСБ) са обавезном документацијом и додатна документација (Извод из судског регистра и завршни финансијски извјештај за 2025. годину – Биланс стања и биланс успјеха) у штампаној форми. Пријава се доставља у затвореној коверти, препоручено поштом или лично, током радних дана (понедељак – петак) у периоду од 08.00 до 15.00 часова са назнаком „За јавни позив организацијама цивилног друштва / невладиним организацијама“, на следећу адресу: 

Општина Невесиње, Од‌јељење за привреду, друштвене д‌јелатности и инспекцијске послове, Цара Душана 44, 88280 Невесиње.

Јавни позив остаје отворен 28 дана од дана објављивања, а крајњи  рок за предају апликација је 29. октобар 2026. године до 15.00 часова. Апликације достављене након наведеног рока биће разматране једино у случају да поштански печат указује на датум слања прије званичног истека рока.
Спољашња страна коверте мора садржати назив позива за предају приједлога пројеката, пуно име и адресу подносиоца пројекта, пуни назив пројекта и ријечи „Не отварати прије званичног отварања“.
О примљеној пошиљци у Општинској управи ће се водити уредна евиденција.
Резултати јавног позива ће искључиво бити објављени на званичној веб  страници општине Невесиње: opstinanevesinje.rs.ba, као и на огласној табли Општинске управе Невесиње, у року од 15 дана од затварања јавног позива. Писменим путем обавијестиће се само организације цивилног друштва чији су приједлози одобрени.


Достављено:
-Веб страница Општине Невесиње                                                Н А Ч Е Л Н И К                                                       
-Огласна табла Општине Невесиње                                      с.р.  Миленко Авдаловић
-у спис

